ভূমির সাথে মানুষের সম্পর্কটা পৃথিবীর সবচাইতে আদিম সম্পর্ক। যত দিন গেছে, যত দিন যাচ্ছে, এই সম্পর্কের গুরুত্ব বাড়ছে। শুধু তাই নয়, দিন বদলের সাথে সাথে ভূমির সাথে মানুষের এ সম্পর্কের এই রূপ ধারণাও বদলে গেছে। ফলে তৈরী হয়েছে বিভিন্ন রকম সমস্যা। আবার বের হয়েছে সেইসব সমস্যার সমাধানও। কিন্তু সমস্যা যেভাবে তৈরী হয় প্রতিনিয়ত, সেভাবে তার সমাধানটা আসে না। এ কারণে ভূমি সংক্রান্ত জটিলতা আমাদের সমাজে সব সময়ই একটা বড় এবং প্রধান সমস্যা। আর এ ক্ষেত্রে সাধারণ মানুষের আইনের প্রয়োজনীয় বিধিবিধান না জানাটা এই জটিলতাকে করে তোলে আরো গুরুতর।